Man vas ná hy glo dreig om treine op te blaasDie polisie in Kaapstad het ŉ man in hegtenis geneem wat glo gedreig het om spoorweë en reinstasies op te blaas. Die Cape Argus berig dat die man glo verlede week oproepe van ŉ betaalfoon gemaak het. ŉ Polisiewoordvoerder, Jorina Zandberg, sê die oproepe is aan die Vervoer Bestuursentrum in Goodwood gemaak en die man het glo gedreig om ook treinbestuurders dood te skiet. Zandberg sê die oproepe het “reuse vertragings” tot gevolg gehad aangesien die spoorweë en treine eers deursoek moes word om seker te maak dat daar wel nie ŉ bom is nie. Die polisie het oproepe van betaalfone begin monitor. ŉ Polisiebeampte in gewone drag is by die plek waar van die oproepe gemaak is ontplooi en ŉ verdagte (49) is in Diep River in hegtenis geneem. Die man het Maandag in die hof verskyn op 13 aanklagte van bomdreigemente. Hy is op borgtog van R1 000 vrygelaat. Lees meer hier.